CELEX: 32011R0588
Language: hu
Date: 2011-06-20 00:00:00
Title: A Tanács 588/2011/EU rendelete ( 2011. június 20. ) a Lukasenko elnökkel és egyes fehérorosz tisztviselőkkel szembeni korlátozó intézkedésekről szóló 765/2006/EK rendelet módosításáról

21.6.2011   
            
            
               HU
            
            
               Az Európai Unió Hivatalos Lapja
            
            
               L 161/1
            
         A TANÁCS 588/2011/EU RENDELETE
   (2011. június 20.)
   a Lukasenko elnökkel és egyes fehérorosz tisztviselőkkel szembeni korlátozó intézkedésekről szóló 765/2006/EK rendelet módosításáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 215. cikkére,
   tekintettel az egyes fehérorosz tisztviselőkkel szembeni korlátozó intézkedésekről szóló 2010/639/KKBP tanácsi határozat (1) módosításáról szóló, 2011. június 20-i 2011/357/KKBP tanácsi határozatra,
   tekintettel az Unió külügyi és biztonságpolitikai főképviselője és az Európai Bizottság közös javaslatára,
   mivel:
   
               (1)
            
            
               A Tanács 2006. május 18-i 765/2006/EK rendelete (2) előírja Lukasenko elnök és egyes fehérorosz tisztviselők vagyoni eszközeinek befagyasztását.
            
         
               (2)
            
            
               A 2011/357/KKBP határozattal a Tanács úgy döntött, hogy bizonyos további korlátozó intézkedéseket – különösen fegyverembargót, valamint a belső elnyomás céljára felhasználható felszerelések tilalmát – hoz Fehéroroszország tekintetében.
            
         
               (3)
            
            
               Ezen intézkedések néhány eleme az Európai Unió működéséről szóló szerződés hatálya alá tartozik, ennélfogva – különösen a tagállamokban tevékenykedő gazdasági szereplők által történő egységes alkalmazásuk biztosítása céljából – a végrehajtásukhoz uniós szintű jogszabály szükséges.
            
         
               (4)
            
            
               Tekintettel a fehéroroszországi helyzet súlyára és összhangban a 2011/357/KKBP tanácsi határozattal, további személyeket és szervezeteket kell felvenni a 756/2006/EK rendelet IA. mellékletében meghatározott, a korlátozó intézkedések hatálya alá tartozó személyek és szervezetek jegyzékébe.
            
         
               (5)
            
            
               A 765/2006/EK rendeletet ennek megfelelően módosítani kell.
            
         
               (6)
            
            
               Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
            
         ELFOGADTA EZT A RENDELETET:
   1. cikk
   A 765/2006/EK rendelet a következőképpen módosul:
   
               (1)
            
            
               A 765/2006/EK rendelet címének helyébe a következő cím lép:
               „A 2006. május 18-i 765/2006/EK tanácsi rendelet a Fehéroroszországra vonatkozó korlátozó intézkedésekről”.
            
         
               (2)
            
            
               A 1. cikk a következőképpen módosul:
               
                           a)
                        
                        
                           Az 5. pont helyébe a következő szöveg lép:
                           „5.   „a Közösség területe”: azon tagállamok területe, ideértve légterüket is, amelyekre – a Szerződésben megállapított feltételek szerint – a Szerződés alkalmazandó”.
                        
                     
                           b)
                        
                        
                           A szöveg a következő.6. ponttal egészül ki:
                           „6.   „technikai segítségnyújtás”: javításhoz, fejlesztéshez, gyártáshoz, összeszereléshez, teszteléshez, vagy bármely más technikai szolgáltatáshoz kapcsolódó bármilyen jellegű technikai támogatás, amely oktatás, tanácsadás, képzés, szakmai tudás és készségek átadása, illetve tanácsadó szolgáltatás formájában valósul meg; köztük a segítségnyújtás szóbeli formái is.”.
                        
                     
         
               (3)
            
            
               A szöveg a következő cikkekkel egészül ki:
               „1a. cikk
               1.   Tilos:
               
                           a)
                        
                        
                           a III. mellékletben felsorolt, belső elnyomás céljából felhasználható felszerelések akár közvetlenül akár közvetve történő eladása, szállítása, átadása vagy kivitele – függetlenül attól, hogy azok az Unióból származnak-e – bármilyen fehérorosz személy, szervezet vagy szerv részére, vagy Fehéroroszországban történő felhasználásra;
                        
                     
                           b)
                        
                        
                           az olyan tevékenységekben folytatott tudatos és szándékos részvétel, amelyeknek célja vagy eredménye az a) pontban említett tilalmak megkerülése.
                        
                     2.   Az (1) bekezdés nem vonatkozik a Fehéroroszországba átmenetileg bevitt védőruházatra, különösen a golyóálló mellényre és a katonai sisakra, amelyek kizárólagosan az Egyesült Nemzetek (ENSZ) személyzete, az Európai Unió vagy tagállamainak személyzete, a média, a humanitárius szervezetek, a fejlesztési segélyek képviselői és a hozzájuk tartozó személyzet személyes használatára szolgálnak.
               3.   Az (1) bekezdéstől eltérve, a II. mellékletben felsorolt tagállami, hatáskörrel rendelkező hatóságok az általuk megfelelőnek ítélt feltételek mellett engedélyezhetik a belső elnyomás céljára felhasználható felszerelések értékesítését, szállítását, továbbadását vagy kivitelét, ha megállapítják, hogy az ilyen felszereléseket kizárólag humanitárius vagy védelmi célú felhasználásra szánják.”.
               „1b. cikk
               1.   Tilos:
               
                           a)
                        
                        
                           az Európai Unió közös katonai listáján (3) (a továbbiakban: közös katonai lista) felsorolt árukkal és technológiával, a felsorolt áruk rendelkezésre bocsátásával, előállításával, karbantartásával és használatával kapcsolatos közvetlen vagy közvetett technikai segítségnyújtás bármilyen fehéroroszországi személy, szervezet vagy szerv részére, vagy Fehéroroszországban történő felhasználásra;
                        
                     
                           b)
                        
                        
                           a III. mellékletben felsorolt, belső elnyomás céljából felhasználható felszereléssel kapcsolatos közvetlen vagy közvetett technikai segítségnyújtás vagy közvetítői szolgáltatás bármilyen fehéroroszországi személy, szervezet vagy szerv részére, vagy Fehéroroszországban történő felhasználásra;
                        
                     
                           c)
                        
                        
                           a közös katonai listán vagy a III. mellékletben felsorolt árukkal és technológiával kapcsolatos közvetlen vagy közvetett finanszírozás vagy pénzügyi támogatás nyújtása – beleértve különösen az említett termékek értékesítésével, szállításával, átadásával vagy kivitelével kapcsolatos, vagy az ahhoz kapcsolódó technikai segítségnyújtásra irányuló támogatásokat, kölcsönöket és exporthitel-biztosítást – bármely fehéroroszországi személy, szervezet vagy szerv részére, vagy Fehéroroszországban történő felhasználásra;
                        
                     
                           d)
                        
                        
                           az olyan tevékenységekben folytatott tudatos és szándékos részvétel, amelyeknek célja vagy eredménye az a)–c) pontban említett tilalmak megkerülése.
                        
                     2.   Az (1) bekezdéstől eltérve, az abban foglalt tilalmak nem alkalmazandók:
               
                           a)
                        
                        
                           a kizárólag humanitárius vagy védelmi célokat szolgáló, vagy az ENSZ és az Unió intézményépítő programjaihoz vagy az Unió és az ENSZ válságkezelési műveleteihez szánt, halált nem okozó katonai felszerelések, illetve belső elnyomásra használható felszerelések; vagy
                        
                     
                           b)
                        
                        
                           ballisztikai védelmet nyújtó anyagokkal ellátott nem harci járművek, amelyeket kizárólag az uniós és tagállami személyzet védelmére szánnak Fehéroroszországban,
                        
                     azzal a feltétellel, hogy egy ilyen rendelkezést először a II. mellékletben felsorolt webhelyeken feltüntetett hatáskörrel rendelkező tagállami hatóságok jóváhagyták.
               3.   Az (1) bekezdés nem vonatkozik a Fehéroroszországba átmenetileg bevitt védőruházatra, különösen a golyóálló mellényre és a katonai sisakra, amelyek kizárólagosan az Egyesült Nemzetek és az Európai Unió vagy tagállamainak személyzete, a média, a humanitárius szervezetek, a fejlesztési segélyek képviselői és a hozzájuk tartozó személyzet személyes használatára szolgálnak.
               
                  (3)  HL C 86., 2011.3.18., 1. o.”"
						
            
         2. cikk
   1.   E rendelet I. mellékletében felsorolt személyek és szervezetek felvételre kerülnek a 756/2006/EC rendelet IA. mellékletében meghatározott jegyzékbe.
   2.   E rendelet II. mellékletét beillesztésre kerül a 765/2006/EK rendeletbe.
   3. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2011. június 20-án.
      
         
            a Tanács részéről
         
         
            az elnök
         
         C. ASHTON
      
   
   
      (1)  Lásd e Hivatalos Lap 25. oldalát.
   
      (2)  HL L 134., 2006 5 20., 1. o.
   
      I. MELLÉKLET
      
         A 2. cikk (1) bekezdésében említett személyek és szervezetek
      
      A.   Személyek
      
      
                   
               
               
                  Név
                  (A fehérorosz és az orosz név az angol és a
                  magyar átírás szerint)
               
               
                  Név
                  (fehéroroszul)
               
               
                  Név
                  (oroszul)
               
               
                  Születési hely és idő, valamint egyéb azonosító adatok
                  (útlevélszám, …)
               
               
                  Indokolás
               
            
                  1.
               
               
                  Andrey Kazheunikau
                  Andrey Kozhevnikov
               
               
                  Андрэй Кажэўнiкаў
               
               
                  Андрей Кожевников
               
               
                   
               
               
                  A Vlagyimir Nyekljajev és Vitalij Rimasevszkij volt elnökjelöltek, Andrej Dmitrijev, Alekszandr Feduta és Szergej Voznyak – Nyekljajev kampánycsapatának tagjai –, valamint Anasztazia Polozsanka – az Ifjúsági Front elnökhelyettese – ellen indított ügy ügyésze. Az általa felvezetett vád egyértelműen politikai indíttatású volt, és egyértelműen sértette a büntetőeljárási törvénykönyv rendelkezéseit. A vád alapja a 2010. december 19-i események helytelen besorolása, amit sem bizonyítékok, sem a tanúvallomások nem támasztottak alá.
               
            
                  2.
               
               
                  Grachova, Liudmila
                  (Grachova, Ludmila; Grachova Lyudmila)
                  Gracheva Liudmila
                  (Gracheva Lyudmila; Grachiova Ludmila)
               
               
                  Грачова Людмiла
               
               
                  Грачева Людмила
               
               
                   
               
               
                  A minszki Lenyinszkij Körzeti Bíróság bírája. Ő foglalkozott Nyikolaj Sztatkevics és Dmitrij Ussz volt elnökjelöltek, valamint Andrej Poznyak, Alekszandr Klaszkovszkij, Alekszandr Kvetkevics, Artyem Gribkov és Dmitrij Bulanov – politikai és civil társadalmi aktivisták – ügyével. A tárgyalást a büntetőeljárási törvénykönyv rendelkezéseinek egyértelmű megsértésével vezette. Helyt adott a vádlottak személyéhez nem köthető bizonyítékok és tanúvallomások felhasználásának.
               
            
                  3.
               
               
                  Chubkavets Kiril
                  Chubkovets Kirill
               
               
                  Чубкавец Кiрыл
               
               
                  Чубковец Кирилл
               
               
                   
               
               
                  A Nyikolaj Sztatkevics és Dmitrij Ussz volt elnökjelöltek, valamint Andrej Poznyak, Alekszandr Klaszkovszkij, Alekszandr Kvetkevics, Artyem Gribkov és Dmitrij Bulanov – politikai és civil társadalmi aktivisták – ellen indított ügy ügyésze. Az általa felvezetett vád egyértelműen politikai indíttatású volt, és egyértelműen sértette a büntetőeljárási törvénykönyv rendelkezéseit. A vád alapja a 2010. december 19-i események helytelen besorolása, amit sem bizonyítékok, sem a tanúvallomások nem támasztottak alá.
               
            
                  4.
               
               
                  Peftiev Vladimir
                  Peftiev Vladimir Pavlovich
               
               
                  Пефцiеў Уладзiмiр Паўлавiч
               
               
                  Пефтиев Владимир Павлович
               
               
                  Született 1957. július 1-jén, Berdjanszkban (Zaporozsszkaja Oblaszty), Ukrajna
                  Jelenlegi útlevelének száma: MP2405942
               
               
                  Lukasenko elnökkel és családjával kapcsolatban álló személy. Lukasenko elnök fő gazdasági tanácsadója és a Lukasenko-rezsim fő pénzügyi támogatója. A Beltechexport, a védelmi vonatkozású termékek legnagyobb fehérorosz exportőr/importőr vállalata közgyűlésének elnöke.
               
            
         
      B.   Szervezetek
      
      
                   
               
               
                  Név
                  (A fehérorosz és az orosz név az angol és
                  a magyar átírás szerint)
               
               
                  Név
                  (fehéroroszul)
               
               
                  Név
                  (oroszul)
               
               
                  Azonosító adatok
               
               
                  Indokolás
               
            
                  1.
               
               
                  Beltechexport
               
               
                   
               
               
                  ЗАО „Белтехэкспорт“
               
               
                  
                              Republic of Belarus,
                           
                        
                              220012, Minsk,
                           
                        
                              Nezavisimost ave., 86-B
                           
                        
                              Tel: (+375 17) 263-63-83,
                           
                        
                              Fax: (+375 17) 263-90-12
                           
                        
               
                  Peftyijev Vlagyimir által ellenőrzött szervezet.
               
            
                  2.
               
               
                  [„Szport-Pari”,
                  az állami lottótársaság üzemeltetője]
               
               
                   
               
               
                  ЗАО „Спорт-пари“ (оператор республиканской лотереи)
               
               
                   
               
               
                  Peftyijev Vlagyimir által ellenőrzött szervezet.
               
            
                  3.
               
               
                  „BT Telekommunyikacii”, állami vállalkozás
               
               
                   
               
               
                  частное унитарное предприятие ЧУП „БТ Телекоммуникации“
               
               
                   
               
               
                  Peftyijev Vlagyimir által ellenőrzött szervezet.
               
            
   
      II. MELLÉKLET
      
         
            „III. MELLÉKLET
            
               Az 1a. és az 1b. cikkben említett, belső elnyomásra felhasználható felszerelések
            
            
                     
                        1.
                     
                     
                        Lőfegyverek, lőszerek és ezek tartozékai az alábbiak szerint:
                        
                                    1.1.
                                 
                                 
                                    Az Európai Unió közös katonai listájának (1) (a továbbiakban: közös katonai lista) ML1. és ML2. pontjában nem szabályozott lőfegyverek;
                                 
                              
                                    1.2.
                                 
                                 
                                    Kifejezetten az 1.1. pontban felsorolt lőfegyverek számára tervezett lőszerek és ezek különleges kialakítású alkatrészei;
                                 
                              
                                    1.3.
                                 
                                 
                                    A közös katonai lista által nem szabályozott fegyver-távcsövek.
                                 
                              
                  
                     
                        2.
                     
                     
                        A közös katonai lista által nem szabályozott bombák és gránátok.
                     
                  
                     
                        3.
                     
                     
                        A következő járművek:
                        
                                    3.1.
                                 
                                 
                                    Tömegoszlatás céljára tervezett vagy arra átalakított, vízágyúval felszerelt járművek;
                                 
                              
                                    3.2.
                                 
                                 
                                    Elektromos vagy elektromossá átalakított, támadás visszaszorítására alkalmas különleges kialakítású járművek;
                                 
                              
                                    3.3.
                                 
                                 
                                    Kifejezetten utcai akadályok eltávolítására tervezett vagy arra átalakított járművek, beleértve a ballisztikai védelemmel ellátott építőipari berendezéseket;
                                 
                              
                                    3.4.
                                 
                                 
                                    Kifejezetten a fogvatartottak és/vagy őrizetben lévők szállítására vagy átszállítására tervezett járművek;
                                 
                              
                                    3.5.
                                 
                                 
                                    Kifejezetten mobil kordonok telepítésére tervezett járművek;
                                 
                              
                                    3.6.
                                 
                                 
                                    A 3.1–3.5. pontokban meghatározott, kifejezetten tömegoszlatási célokra tervezett járművek alkatrészei.
                                    
                                                
                                                   1. megjegyzés:
                                                
                                             
                                             
                                                Ez a pont nem vonatkozik a kifejezetten tűzoltás céljára tervezett járművekre.
                                             
                                          
                                                
                                                   2. megjegyzés:
                                                
                                             
                                             
                                                A 3.5. pont alkalmazásában a „járművek” közé tartoznak a pótkocsik is.
                                             
                                          
                              
                  
                     
                        4.
                     
                     
                        Az alábbi robbanóanyagok és kapcsolódó felszerelések:
                        
                                    4.1.
                                 
                                 
                                    Elektromos árammal vagy más eszközökkel előidézett robbantás céljára tervezett berendezések és készülékek, ideértve a gyújtószerkezeteket, detonátorokat, petárdákat, gyutacsokat és gyújtózsinórokat, valamint ezek különleges alkatrészeit; kivéve a nem robbanások előidézésére szolgáló egyéb berendezések és készülékek robbanás útján történő működésbe hozatalához és működtetéséhez szükséges, kifejezetten kereskedelmi célra fejlesztett eszközök (pl. gépjárművek légzsákjainak töltőberendezései, tűzoltó készülékek túlfeszültség-levezető eszközei);
                                 
                              
                                    4.2.
                                 
                                 
                                    A közös katonai lista által nem szabályozott, egyenes irányú betörésre alkalmas robbanótöltetek;
                                 
                              
                                    4.3.
                                 
                                 
                                    A közös katonai lista által nem szabályozott egyéb robbanóanyagok és kapcsolódó anyagok:
                                    
                                                a.
                                             
                                             
                                                amatol;
                                             
                                          
                                                b.
                                             
                                             
                                                nitrocellulóz (több mint 12,5 % nitrogéntartalommal);
                                             
                                          
                                                c.
                                             
                                             
                                                nitroglikol;
                                             
                                          
                                                d.
                                             
                                             
                                                pentaeritritol-tetranitrát (PETN);
                                             
                                          
                                                e.
                                             
                                             
                                                pikril-klorid;
                                             
                                          
                                                f.
                                             
                                             
                                                2,4,6-trinitro-toluol (TNT).
                                             
                                          
                              
                  
                     
                        5.
                     
                     
                        A közös katonai lista ML13. pontjában nem szabályozott védőfelszerelések:
                        
                                    5.1.
                                 
                                 
                                    Ballisztikai és/vagy szálfegyverek elleni védelmet nyújtó golyóálló mellények;
                                 
                              
                                    5.2.
                                 
                                 
                                    Ballisztikai és/vagy repeszek elleni védelmet nyújtó biztonsági sisakok, tömegoszlatásnál használatos sisakok és védőpajzsok, valamint ballisztikai védőpajzsok.
                                    
                                       Megjegyzés: Nem tartoznak ide:
                                    
                                    
                                                —
                                             
                                             
                                                a kifejezetten sporttevékenységekre tervezett felszerelések
                                             
                                          
                                                —
                                             
                                             
                                                a kifejezetten munkabiztonsági céllal tervezett felszerelések
                                             
                                          
                              
                  
                     
                        6.
                     
                     
                        A közös katonai lista ML 14. pontjában szabályozottaktól eltérő, lőfegyverek használatának elsajátítására szolgáló szimulátorok és a kifejezetten azokhoz tervezett szoftverek.
                     
                  
                     
                        7.
                     
                     
                        Olyan éjjellátó eszközök, termográfiai berendezések és képerősítő csövek, amelyeket a közös katonai lista nem szabályoz.
                     
                  
                     
                        8.
                     
                     
                        Pengés szögesdrót.
                     
                  
                     
                        9.
                     
                     
                        10 cm-t meghaladó pengehosszúságú katonai kések, harci kések és szuronyok.
                     
                  
                     
                        10.
                     
                     
                        Kifejezetten az e jegyzékben meghatározott eszközök céljára tervezett gyártóberendezések.
                     
                  
                     
                        11.
                     
                     
                        Kifejezetten az e jegyzékben meghatározott cikkek fejlesztésére, gyártására vagy használatára szolgáló egyedi technológiák.”.
                     
                  
      
      
         (1)  HL C 86., 2011.3.18., 1. o.